Végül a debütálására az Udinese felnőtt csapatának színeiben 2016. szeptember 9-én került sor, amikor a Fiorentina elleni hazai 2–2-vel végződő mérkőzés során csereként vette át Panajótisz Koné helyét. A kezdő tizenegy tagjaként első alkalommal a következő bajnoki mérkőzésen lépett pályára, a Sassuolo elleni idegenbeli mérkőzésen, melyet csapata 1–0 arányban elveszített. Ezt követően hamar alapemberré vált az együttesben és 29 bajnokin 5 góllal, valamint 4 gólpasszal segítette csapatát. A következő, 2017–2018-as kiírás során még több játéklehetőséget kapott és minden sorozatot figyelembe véve 39 összecsapáson lépett pályára és 6 gól mellett 6 gólpasszt is jegyzett, a "Fekete-fehéreknél" eltöltött időszaka alatt 69 mérkőzésen 11 gól és 10 gólpassz volt a mérlege. Ez idő tájt már olyan csapatok érdeklődését is felkeltette, mint az AC Milan, az Arsenal, a Leicester City vagy az Everton.